Helga Pedersen (riegádan ođđajagimánu 13. b. 1973 Mátta-Várjjagis) lea Norgga politihkkár Bargiidbellodagas. Son válljejuvvui Stuorradiggái Finnmárkkus jagi 2009, ja lea leamaš parlamentáralaš jođiheaddji seamma guhká. Son lea Bargiidbellodaga nubbinjođiheaddji ja lei Norgga guolástan- ja riddoministtar Jens Stoltenberga nubbi ráđđehusas 2005-2009. Dalle lei son ráđđehusa nuoramus áirras. Pedersenis lea sámi kultuvrralaš duogáš, ja vuosttaš sámegielat nubbijođiheaddji Bargiidbellodagas.